# William Henry Young

William Henry Young FRS (Londres, 20 d'octubre de 1863 - Lausana, 7 de juliol de 1942) va ser un matemàtic anglès educat a la Universitat de Cambridge. Va treballar en la teoria de la mesura, les sèries de Fourier i el càlcul diferencial, entre d'altres. També va fer aportacions en el camp de l'anàlisi complexa. Era espòs de Grace Chisholm Young i pare de Laurence Chisholm Young i Rosalind Tanner, tots ells també matemàtics rellevants. La desigualtat de Young rep aquest nom en honor seu.
L'any 1913 va ser escollit per a ocupar la recentment creada càtedra Hardinge de Matemàtica Pura a la Universitat de Calcuta, lloc que ocupà entre 1913 i 1917. També fou professor a temps parcial de Filosofia i Història de les Matemàtiques a la Universitat de Liverpool entre 1913 i 1919. Des de 1919 i fins a 1923, va ocupar la càtedra de matemàtiques pures del University College de Gal·les (actualment, universitat d'Aberystwyth).
Fou escollit membre de la Royal Society el 2 de maig de 1907. Fou president de la London Mathematical Society entre 1922 i 1924. L'any 1917 fou guardonat amb la Medalla De Morgan de la London Mathematical Society, i l'any 1928 rebé la Medalla Sylvester de la Royal Society.
Fou president de la Unió Matemàtica Internacional entre 1929 i 1936.

## Obra

* Young, William Henry. The fundamental theorems of the differential calculus. Cambridge University Press, 1910.
* Young, William Henry; Chisholm Young, Grace. The first book of geometry. J. M. Dent, 1905.
* Young, William Henry; Chisholm Young, Grace. Internet Archive. The Theory of Sets of Points, 1906.

## Distincions

* Membre de la Royal Society el 1907
* Guardonat amb la medalla Sylvester el 1928
* President de la Unió Matemàtica Internacional entre 1929 i 1936

## Referències

* 1 2 Hardy, G. H. «William Henry Young. 1863-1942». Obituary Notices of Fellows of the Royal Society, 4, 12, 1943, pàg. 306–326. DOI: 10.1098/rsbm.1943.0005.
* ↑ Young, William Henry a Venn, J. & J. A., Alumni Cantabrigienses, Cambridge University Press, 10 vols, 1922–1958.
* ↑ Grattan-Guinness, 1972, p. 105-185.
* 1 2 3 4 O'Connor, John J.; Robertson, Edmund F. «William Henry Young» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* ↑ Lehto, 1998, p. 51.

## Vegeu també

* Desigualtat de Young

## Bibliografia

* Grattan-Guinness, Ivo «A mathematical union: William Henry and Grace Chisholm Young» (en anglès). Annals of Science, Vol. 29, Num. 2, 1972, pàg. 105-185. DOI: 10.1080/00033797200200431. ISSN: 1464-505X.
* Lehto, Olli. Mathematics Without Borders: A History of the International Mathematical Union (en anglès). Springer, 1998. ISBN 0-387-98358-9.

## Enllaços externs

* O'Connor, John J.; Robertson, Edmund F. «William Henry Young» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Burkill, J.C. «Young, William Henry». Complete Dictionary of Scientific Biography, 2008. [Consulta: 1r gener 2019]. (anglès)
* University of Liverpool: Papers of Professor William Henry Young and Grace Chisholm Young Arxivat 2005-12-15 a Wayback Machine.